Marine a primit 75 de mii de lire sterline din drepturile de televizare, după ce a jucat cu Tottenham.
Cupa Angliei este cea mai veche competiție inter-cluburi din lume. Marine a câștigat 7 meciuri ca să ajungă să joace cu Tottenham. "Crăciunul a venit mai devreme" – Paul Leary, patron Marine.
În Cupa Angliei la fotbal a avut loc probabil cel mai dezechilibrat meci din istoria competiției. Tottenham, echipa cu stadionul de un miliard de lire sterline, a jucat cu Marine, o echipă de amatori din liga a opta engleză.Chiar dacă echipa lui Mourinho a câștigat cu 5-0, cei de la Marine se consideră adevărații câștigători. Asta după ce Marine a primit 75 de mii de lire sterline din drepturile de televizare.Cu acești bani, patronul echipei speră să reangajeze cei 9 membri ai staff-ul tehnic, pe care i-a concediat din cauza problemelor financiare provocate de pandemie.Jose Mourinho, antrenor Tottenham: "Sunt mereu foarte mândru să fiu în Cupa Angliei în situații ca aceasta. Pentru oamenii cărora le e greu în fotbal cred că înseamnă enorm"Și fanii lui Tottenham au pus umărul ca să o salveze pe Marine, după ce au aflat de situația echipei. Un fan club din Statele Unite a strâns 13 mii de dolari pentru clubul din a opta divizie din Anglia.Suporterii lui Marine au avut grijă să le mulțumească celor de la Tottenham și i-au primit pe jucători în oraș ca pe niște eroi.